અષ્ટાવક્ર કહે છે, અજ્ઞાની મનુષ્ય જેને આત્મસ્વરૂપનું સાચું જ્ઞાન નથી થયું તે કર્મ ના કરે તો પણ તેમાં અટવાયેલો રહે છે, તે કર્મથી બદ્ધ રહે છે અને આત્માનું ભાન ગુમાવે છે. જયારે જ્ઞાની મનુષ્ય કર્મ કરવા છતાં તેનાથી લેપાતો નથી, તે સદા મુકત આત્મા જ રહે છે. જ્ઞાની મનુષ્ય જેને આત્માનું જ્ઞાન થયું છે, તે સદા નિર્ભય રહે છે, તેને દિવસ-રાતનો ડર (કાળનો ડર) નથી, કશું ગુમાવાનો ડર નથી કારણ કે તે આત્માનું અમૃત જાણી ચુક્યો છે.